b'\n_START_ARTICLE_\nSafari (nettleser)\n_START_SECTION_\nHistorie og utvikling\n_START_PARAGRAPH_\nFram til 1997 ble Apple Macintosh maskiner levert kun med Netscape Navigator. Senere ble Microsofts Internet Explorer for Mac levert som standard nettleser som f\xc3\xb8lge av en fem \xc3\xa5rs avtale mellom Apple og Microsoft. Netscape Navigator ble likevel fortsatt levert med maskinene. Microsoft ga ut fem hovedversjoner av Internet Explorer for Mac, den siste kom 27. mars 2000.\n_START_SECTION_\nSafari 1.0\n_START_PARAGRAPH_\n7. januar 2003 annonserte Steve Jobs at Apple hadde utviklet sin egen nettleser med navnet Safari. De ga ut den f\xc3\xb8rste beta-versjonen den dagen, senere fulgte et antall offisielle og uoffisielle betaversjoner helt til versjon 1.0 ble gitt ut 23. juni 2003. I utgangspunktet var den bare tilgjengelig som en separat nedlasting, men den ble inkludert som standard nettleser i Mac OS X v10.3 24. oktober 2003, mens Internet Explorer for Mac var med som en alternativ nettleser. Fra og med Mac OS X v10.4 som kom 29. april 2005 har Safari v\xc3\xa6rt den eneste nettleseren som har fulgt med operativsystemet._NEWLINE_Safari bruker Apples WebKit for \xc3\xa5 tegne opp websider og kj\xc3\xb8re JavaScript. WebKit best\xc3\xa5r av WebCore (basert p\xc3\xa5 Konquerors KHTML engine) og JavaScriptCore (basert p\xc3\xa5 KDEs kjs JavaScript engine). I likhet med KHTML og kjs, er WebCore og JavaScriptCore fri programvare og er utgitt under betingelsene til GNU Lesser General Public License. Noen av Apples forbedringer til KHTML-koden er f\xc3\xb8rt tilbake til Konqueror-prosjektet. Apple har ogs\xc3\xa5 utgitt mer kildekode som \xc3\xa5pen kildekode under en variant av BSD-lisensen._NEWLINE_Etter kritikk fra KHTM-utviklere fordi de ikke hadde tilgang til endringsloggen, flyttet Apple i juni 2005 kildekoden og oversikten over kjente feil i WebCore og JavaScriptCore til OpenDarwin.org. WebKit ble ogs\xc3\xa5 frigitt som \xc3\xa5pen kildekode. Kildekoden til andre deler av nettelseren, som f.eks. GUI-delen, er fortsatt propriet\xc3\xa6r.\n_START_SECTION_\nSafari 2.0\n_START_PARAGRAPH_\nVersjon 2.0 av Safari, som ble gitt ut 29. april 2005 og bare kj\xc3\xb8rer p\xc3\xa5 Mac OS X 10.4.x (Tiger) eller nyere, inkluderer en innebygd RSS og Atom leser. Andre egenskaper er Privat nettlesing (som er en innstilling der ingen data om brukerens aktivitet p\xc3\xa5 nettet blir lagret), muligheten til \xc3\xa5 lagre og sende websider som e-post, muligheten til \xc3\xa5 s\xc3\xb8ke i bokmerkene og if\xc3\xb8lge rapportene en hastighets\xc3\xb8kning p\xc3\xa5 1.8x i forhold til versjon 1.2.4._NEWLINE_Dave Hyatt, en av utviklerne p\xc3\xa5 Safari hos Apple, dokumenterte i april 2007 sin fremgang n\xc3\xa5r det gjaldt \xc3\xa5 fikse feil i Safari for \xc3\xa5 f\xc3\xa5 den til \xc3\xa5 g\xc3\xa5 gjennom Acid2-testen. 27. april 2007 annonserte han at utviklingsversjonen hans av Safari hadde som f\xc3\xb8rste nettleser noensinne g\xc3\xa5tt gjennom testen. Endringene var i utgangspunktet ikke tilgjengelige for sluttbrukere hvis de ikke lastet ned og kompilerte WebKit-kildekoden selv, eller lastet ned en komplett versjon fra opendarwin.org.  31. oktober 2005, ga Apple ut versjon 2.0.2 av Safari som inkluderte retting av Acid2-feil.  _NEWLINE_9. januar 2007 annonserte Steve Jobs formelt Apples iPhone, som bruker Safari-nettleseren.\n_START_SECTION_\nSafari 3.0\n_START_PARAGRAPH_\nUnder WWDC 2007 annonserte Steve Jobs at Safari 3 vil kj\xc3\xb8re p\xc3\xa5 Microsofts Windows XP og Windows Vista.  Versjon 3.0 (beta) fungerer ogs\xc3\xa5 med GoogleDocs og gir mulighet for bedre formatering i Gmail, noe som ikke var tilgjengelig i tidligere versjoner av Safari.  Betaversjonen av Safari for Windows hadde flere kjente feil i den opprinnelige beta-versjonen som kom 11. juni 2007, versjon 3.0.  Feilene ble rettet av Apple bare tre dager senere, og 14. juni 2007 kom Windows versjon 3.01.\n_START_SECTION_\nSafari 6.0\n_START_PARAGRAPH_\nSafari 6.0 ble levert sammen med det nye operativsystemet OS X Mountain Lion'